Piramida Puterii. Marturiile unui om care a petrecut 16 ani in culisele Palatului Victoria si ale Parlamentului \n \n Scris limpede, cu sinceritate evidenta a opiniilor, volumul este o fresca vie a unor ani de viata publica romaneasca cu evenimente si personaje pe care autorul le-a trait si pe care le-a cunoscut ca observator si ca actor, mereu cu ingerul sau pazitor alaturi. - Acad. Razvan Theodorescu Domeniile in care lucreaza Ion Moraru acopera o arie larga a istoriei postdecembriste: Guvern, Partid, Senat, Parlament. Datorita spiritului ascutit de observatie, memoriile din volumul Piramida Puterii sunt marturii pretioase despre functionarea institutiilor cheie ale Romaniei postdecembriste, despre liderii politici ai vremii si mai ales despre fapte si evenimente semnificative. Prin functiile in stat si in PSD, Ion Moraru aduce in memoriile sale dezvaluiri interesante, unele senzationale, despre Ion Iliescu, Traian Basescu, Victor Ponta, Mircea Geoana, Emil Boc, Adrian Videanu, Crin Antonescu, Dacian Ciolos si multi altii. A fost prezent fie ca personaj implicat, fie ca martor la multe evenimente de rascruce ale Istoriei noastre postdecembriste: Sedintele Guvernului Nastase, vizitele Baroanei Emma Nicholson in Romania, vizita lui George W. Bush la Bucuresti, alegerile parlamentare din 2004, Congresul PSD din 2005, mai precis Caderea lui Ion Iliescu de la acest Congres, formarea coalitiei PSD-PDL. Despre fiecare eveniment apar in memorii fie relatari amanuntite din culise, de o valoare documentara deosebita, fie dezvaluiri senzationale, menite a pune intr-o noua lumina momente importante din postdecembrism si a oferi Istoricilor o materie pretioasa. (...) Fara a fi sedus de metafora, Ion Moraru povesteste exact, ca un prozator american, intamplarile prin care a trecut sau carora le-a fost martor. - Ion Cristoiu